**Α΄γυμν.-Λογοτ.-«O παππούς και το εγγονάκι»**

|  |  |  |
| --- | --- | --- |
| **Στοιχεία του κειμένου** | **Στοιχεία του κειμένου** | **Στοιχεία του κειμένου** |
| **Υπόθεση του κειμένου:**Παρουσιάζεται η αδυναμία του παππού και η άσχημη συμπεριφορά των παιδιών του προς αυτόν. Αυτά ζουν μαζί του στο ίδιο σπίτι και σιγά σιγά τον παραμερίζουν, ώσπου συνειδητοποιούν ότι και το παιδί τους θα τους φερθεί με τον ίδιο τρόπο, όταν γεράσουν και αλλάζουν συμπεριφορά.  **Η βασική ιδέα:** Τα άτομα της τρίτης ηλικίας, οι ανάγκες τους (φροντίδα, κατανόηση, αγάπη) και οι δυσκολίες της συμβίωσης με τα παιδιά τους. Συχνά οι άνθρωποι δείχνουν σκληρότητα προς τους γέροντες γονείς τους. Η γεροντική ηλικία είναι ένα φυσιολογικό στάδιο στον κύκλο της ζωής.  **Πρόσωπα του κειμένου:**Είναι ο παππούς, ο γιος του, η νύφη και ο εγγονός του.  **Τίτλος:** Στον τίτλο εμφανίζονται ο παππούς και το εγγονάκι, που συνδέονται μεταξύ τους στενά λόγω της βιολογικής τους σχέσης, αλλά και γιατί το εγγόνι θα γίνει η αιτία για να αλλάξει η ζωή του παππού προς το καλύτερο. Η ιδιότητα του μικρού (εγγονάκι), αναφέρεται μόνο στον τίτλο και μάλιστα υποκοριστικό για να φανεί καλύτερα ότι ένα παιδί κατάφερε κάτι πολύ σημαντικό. Στο κείμενο αναφέρεται με το όνομά του (Μίσα) και ως γιος των γονιών του. Ο τίτλος λοιπόν δείχνει πόσο σημαντικό ρόλο έπαιξε ο Μίσα στη ζωή του παππού του. | **Λογοτεχνικό είδος:** Είναι ένα μικρό **διήγημα**όπου υπάρχουν τα βασικά χαρακτηριστικά του είδους: πλοκή, κορύφωση σε ένα καίριο γεγονός, λιτότητα εκφραστικών μέσων.  Υπάρχουν και στοιχεία **παραμυθιού**(δεν δηλώνεται ο τόπος, ο χρόνος, υπάρχει γοργή δράση με ρηματική διατύπωση και διδακτικό μήνυμα: Όποια συμπεριφορά δείχνει κάποιος προς τους γέροντες γονείς του, την ίδια θα λάβει και από τα παιδιά του).  **Ερμηνεία σημαντικών φράσεων:** **Θερμάστρα:**Η απομόνωση του παππού εκεί και η απομάκρυνσή του από το τραπέζι δείχνει ότι δεν τον αποδέχονται και ότι απουσιάζει από την κοινή ζωή της οικογένειας.  **Ξύλινη γαβάθα:** Είναι η τιμωρία του παππού από τη νύφη του και φανερώνει υποτίμηση της τον πεθερό της.  **Αναστέναξε και δεν είπε τίποτα:** Ο παππούς αισθάνεται τη προσβολή, στενοχωριέται, αλλά της χρειάζεται και δεν μιλάει.  **Κοιτάχτηκαν και δάκρυσαν:**Κατάλαβαν το λάθος της (κοιτάχτηκαν) και μετάνιωσαν έμπρακτα (δάκρυσαν).  **Ποιοι μιλούν στην αφήγηση:** Ο αφηγητής είναι απρόσωπος και δεν ταυτίζεται με κάποιο πρόσωπο της ιστορίας. Ακούγονται οι φωνές  του πατέρα και του παιδιού (σε ευθύ λόγο) και η φωνή της νύφης (σε πλάγιο λόγο). | **Τεχνικές αφήγησης:**  **α) Περιγραφή:**Περιγράφεται η  σωματική αδυναμία του παππού (Τα πόδια του…χυνόταν το φαγητό)  **β) Διάλογος:** Υπάρχει άμεσος διάλογος ανάμεσα στο Μίσα και στον πατέρα του. Υπάρχει έμμεσος εκεί που ο αφηγητής παρουσιάζει τα λόγια της νύφης προς  τον παππού.  **Γλώσσα:** Είναι απλή και κυριαρχούν τα ρήματα (δίνεται έμφαση στο νόημα και όχι στην ομορφιά)  **Ύφος:** Είναι λιτό και πυκνό  **Χαρακτήρες:** **Παππούς:** Είναι ανήμπορος σωματικά και αντιμετωπίζει την άσχημη συμπεριφορά του γιου και της νύφης του. Αισθάνεται βάρος για στους δικούς του και θλίψη για το φέρσιμό τους. Δεν αντιδρά όμως, γιατί τους χρειάζεται, όσο και αν θίγεται η αξιοπρέπειά του.  **Γιος-νύφη:** Φέρονται σκληρά στον παππού, χωρίς να σκέπτονται ότι θα βρεθούν και αυτοί στη θέση του. Η νύφη φαίνεται πιο σκληρή, χωρίς όμως και ο γιος να είναι αθώος, αφού και αυτός σιωπηλά συμφωνεί με τη γυναίκα του. Στο τέλος μετανιώνουν όταν δέχονται την άδολη κριτική του παιδιού τους.  **Παιδί:** Εμφανίζεται ελάχιστα στο κείμενο, αλλά η παρουσία του είναι σημαντική. Απλά μιμείται τις πράξεις των γονιών του και γίνεται ο καθρέφτης όπου συνειδητοποιούν τη σκληρότητά τους. Τους ασκεί κριτική χωρίς να το συνειδητοποιεί. |

**ΦΥΛΛΟ ΕΡΓΑΣΙΑΣ Ο ΠΑΠΠΟΥΣ ΚΑΙ ΤΟ ΕΓΓΟΝΑΚΙ -  ΛΕΩΝ ΤΟΛΣΤΟΙ**

1  **ΤΙΤΛΟΣ :** Εμφανίζει τους 2 πρωταγωνιστές, που συνδέονται στενά, όχι μόνο βιολογικά , αλλά και γιατί ο ένας (…………..) θα γίνει η αιτία να αλλάξει προς το καλύτερο η ζωή του άλλου(………………).

1. **ΘΕΜΑ:** Πώς ένα παιδάκι καταφέρνει να επηρεάσει τους γονείς  του και να κάνει πιο ανθρώπινη τη ζωή ενός γέροντα.
2. **ΕΙΔΟΣ: Διήγημα : ένα από τα είδη της αφηγηματικής πεζογραφίας**

|  |
| --- |
| **ΧΑΡΑΚΤΗΡΙΣΤΙΚΑ ΔΙΗΓΗΜΑΤΟΣ** |
| * + λιτότητα εκφραστικών μέσων = δεν υπάρχουν πολλά σχήματα λόγου |
|  στοιχειώδης πλοκή =απλή |
|  ευθύγραμμη = φυσική εξέλιξη των γεγονότων |
|  θέμα από την καθημερινή ζωή  - αληθοφάνεια |

1. **ΑΦΗΓΗΤΗΣ : Είναι η φωνή που αφηγείται και μας λέει την ιστορία.**

*Αφηγητής δεν είναι ο συγγραφέας αλλά εκείνος που μιλάει στην αφήγηση και από τα μάτια του  οποίου βλέπουμε τι γίνεται.*

|  |
| --- |
| **ΕΙΔΗ ΑΦΗΓΗΤΗ** |
| * + **Απρόσωπος**: **δε συμμετέχει** στην ιστορία – ΟΥΔΕΤΕΡΟΣ - τριτοπρόσωπος |
|  **Πρωτοπρόσωπος**: **συμμετέχει** στην ιστορία |

**→ Εδώ  ο αφηγητής είναι ……………………… και μιλάει στο ………. πρόσωπο**

1. **ΥΦΟΣ: Είναι ο ιδιαίτερος τρόπος έκφρασης, επιλογής του γλωσσικού υλικού**.

|  |
| --- |
| * + **απλό–λιτό** = ακρίβεια , σαφήνεια |
|  **γλαφυρό**= με πλούσιο λεξιλόγιο και έντονα εκφραστικά μέσα |
|  **χαλαρό**= με πολλά λόγια δίνονται λίγες σκέψεις |
|  **ζωντανό - παραστατικό** = με ζωηρό τρόπο, έντονες εικόνες κλπ |
|  **φυσικό**= όταν ρέει  ο λόγος φυσικά χωρίς να φαίνεται  ότι ο αφηγητής κάνει προσπάθεια να μιλήσει όμορφα |

**→  Εδώ το ύφος είναι………………………………………………..**

1. **ΧΑΡΑΚΤΗΡΙΣΤΙΚΑ**

|  |  |  |
| --- | --- | --- |
| **Παππούς** | **Γιος - Νύφη** | **Εγγονάκι = ο Μίσα** |
| *γέροντας* | *νέοι άνθρωποι* | *μικρό παιδί* |
| **………………..** | **σκληροί** | **ευαίσθητο** |
| **παθητικός** | αδιάφοροι | **ενεργητικό** |
| εξαρτημένος από αυτούς | εγωιστές | **…………** |
| **……………** | **………….** | **……………** |
|  |  |  |

1. **ΑΦΗΓΗΜΑΤΙΚΟΙ ΤΡΟΠΟΙ - Βρείτε παραδείγματα από το κείμενο**

|  |  |
| --- | --- |
| 1. ΑΦΗΓΗΣΗ: |  |
| 2. ΔΙΑΛΟΓΟΣ: |  |
| 3. ΠΕΡΙΓΡΑΦΗ: |  |